CELEX: 62011CA0092
Language: fi
Date: 2013-03-21 00:00:00
Title: Asia C-92/11: Unionin tuomioistuimen tuomio (ensimmäinen jaosto) 21.3.2013 (Bundesgerichtshofin (Saksa) esittämä ennakkoratkaisupyyntö) — RWE Vertrieb AG v. Verbraucherzentrale Nordrhein-Westfalen eV (Direktiivi 2003/55/EY — Maakaasun sisämarkkinat — Direktiivi 93/13/ETY — 1 artiklan 2 kohta ja 3–5 artikla — Elinkeinonharjoittajien ja kuluttajien väliset sopimukset — Yleiset ehdot — Kohtuuttomat ehdot — Elinkeinonharjoittajan toteuttama yksipuolinen palvelun hinnan muutos — Viittaus toista kuluttajaryhmää koskevaan pakottavaan lainsäädäntöön — Direktiivin 93/13/ETY sovellettavuus — Selkeän ja ymmärrettävän sanamuodon ja avoimuuden vaatimus)

1.6.2013   
            
            
               FI
            
            
               Euroopan unionin virallinen lehti
            
            
               C 156/3
            
         Unionin tuomioistuimen tuomio (ensimmäinen jaosto) 21.3.2013 (Bundesgerichtshofin (Saksa) esittämä ennakkoratkaisupyyntö) — RWE Vertrieb AG v. Verbraucherzentrale Nordrhein-Westfalen eV
   (Asia C-92/11) (1)
   
   (Direktiivi 2003/55/EY - Maakaasun sisämarkkinat - Direktiivi 93/13/ETY - 1 artiklan 2 kohta ja 3–5 artikla - Elinkeinonharjoittajien ja kuluttajien väliset sopimukset - Yleiset ehdot - Kohtuuttomat ehdot - Elinkeinonharjoittajan toteuttama yksipuolinen palvelun hinnan muutos - Viittaus toista kuluttajaryhmää koskevaan pakottavaan lainsäädäntöön - Direktiivin 93/13/ETY sovellettavuus - Selkeän ja ymmärrettävän sanamuodon ja avoimuuden vaatimus)
   2013/C 156/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantaja: RWE Vertrieb AG
   
      Vastaaja: Verbraucherzentrale Nordrhein-Westfalen eV
   
      Oikeudenkäynnin kohde
   
   Ennakkoratkaisupyyntö — Bundesgerichtshof — Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (EUVL L 95, s. 29) 1 artiklan 2 kohdan tulkinta, kun se luetaan yhdessä liitteessä olevan 1 kohdan j alakohdan ja 2 kohdan b alakohdan toisen virkkeen kanssa — Maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta 26.6.2003 annetun Euroopan parlamentin ja neuvoston direktiivin 2003/55/EY (EUVL L 176, s. 57) 3 artiklan 3 kohdan tulkinta, kun se luetaan yhdessä liitteessä A olevan b ja c kohdan kanssa — Sopimuksen ehto, jossa elinkeinonharjoittaja oikeutetaan muuttamaan yksipuolisesti palvelun hintaa viittaamalla toista kuluttajaryhmää varten laadittuihin sitoviin säännöksiin — Direktiivin 93/13/ETY sovellettavuus — Vaatimukset, jotka liittyvät velvollisuuteen käyttää selviä ja ymmärrettäviä ilmaisuja ja noudattaa avoimuutta
   
      Tuomiolauselma
   
   
               1)
            
            
               Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 1 artiklan 2 kohtaa on tulkittava siten, että kyseistä direktiiviä sovelletaan elinkeinonharjoittajan ja kuluttajan välisiin sopimuksiin sisältyviin sellaisiin yleisten ehtojen lausekkeisiin, joissa toistetaan toiseen sopimustyyppiin sovellettava kansallisen oikeuden säännös ja jotka eivät kuulu kyseisen kansallisen sääntelyn alaan.
            
         
               2)
            
            
               Direktiivin 93/13 3 ja 5 artiklaa, luettuna yhdessä maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta 26.6.2003 annetun Euroopan parlamentin ja neuvoston direktiivin 2003/55/EY 3 artiklan 3 kohdan kanssa, on tulkittava siten, että arvioitaessa sitä, täyttääkö vakiosopimusehto, jolla kaasuntoimittajayritys varaa itselleen oikeuden muuttaa yksipuolisesti kaasun toimituksesta perittävää hintaa, näissä säännöksissä asetetut lojaliteettiperiaatteen mukaiset sekä tasapainon ja avoimuuden vaatimukset, on olennaisen tärkeää
               
                           —
                        
                        
                           se, ilmoitetaanko sopimuksessa avoimesti hinnan muuttamisen peruste ja tapa siten, että kuluttajalla on mahdollisuus selkeiden ja ymmärrettävien perusteiden nojalla ennakoida hinnan mahdollisia muutoksia. Tietojen antamatta jättämistä tästä ennen sopimuksen tekemistä ei lähtökohtaisesti voida korjata pelkästään sillä, että kuluttajat saavat sopimuksen täytäntöönpanon kuluessa tiedon hinnan muuttamisesta kohtuullisessa ajassa etukäteen ja heidän oikeudestaan irtisanoa sopimus, jos he eivät halua hyväksyä tätä muutosta, ja
                        
                     
                           —
                        
                        
                           se, voidaanko kuluttajalle myönnettyä mahdollisuutta irtisanoa sopimus todella käyttää konkreettisissa olosuhteissa.
                        
                     Ennakkoratkaisua pyytäneen tuomioistuimen asiana on arvioida tätä pääasian kaikkien olosuhteiden suhteen, mukaan lukien kaikki kulutussopimusten yleisiin ehtoihin sisältyvät lausekkeet, joihin riidanalainen lauseke kuuluu.
            
         
      (1)  EUVL C 211, 16.7.2011.